**X seurakunta**

# Kokouskutsu/esityslista/pöytäkirja 3/2022

## Vaalilautakunta

Aika 3.10.2022 kello 16-

Paikka

Läsnä *xxxxxx xxxx* pj

 *yyyyyy yyyyy* jäsen

 *oooooo ooooo* siht.

Asiat

### 1 § Kokouksen avaus

 Puheenjohtaja avaa kokouksen.

### 2 § Kokouksen laillisuus ja päätösvaltaisuus

Vaalilautakunta on päätösvaltainen, kun enemmän kuin puolet jäsenistä on läsnä. (KL 7:4,1).

 **Esitys:**

 Todetaan kokous lailliseksi ja päätösvaltaiseksi (KL 7:4,1).

**Päätös:**

### 3 § Pöytäkirjantarkastajien valinta

 **Esitys:**

Valitaan kaksi pöytäkirjantarkastajaa.

**Päätös:**

### 4 § Äänioikeutettujen luetteloa vastaan tehdyt oikaisuvaatimukset

***KL 24:7,1***

*Oikaisuvaatimuksen ja valituksen seurakuntavaalien ja kirkkoherran välittömän vaalin äänioikeutettujen luettelosta saa tehdä se, joka katsoo, että hänet on oikeudettomasti jätetty pois äänioikeutettujen luettelosta tai että häntä koskeva merkintä on siinä virheellinen.*

***KL 24:9,2***

*Oikaisuvaatimus seurakuntavaalien tai kirkkoherran välittömän vaalin äänioikeutettujen luettelosta on kuitenkin tehtävä viimeistään kirkon vaalijärjestyksen 8 §:ssä säädetyn äänioikeutettujen luettelon nähtävillä pitoajan päättymisen jälkeisenä toisena arkipäivänä ja jätettävä kirkkoherranvirastoon tai vaalilautakunnan määräämään muuhun seurakunnan toimipaikkaan.*

***KVJ 2:9***

*Vaalilautakunta käsittelee äänioikeutettujen luetteloa koskevat oikaisuvaatimukset seurakuntavaaleissa lokakuun 1 päivänä pidettävässä kokouksessa ja uudelleen toimitettavissa tai poikkeuksellisissa seurakuntavaaleissa kaksi viikkoa luettelon nähtävillä pitoajan päättymisen jälkeen pidettävässä kokouksessa.*

**Esitys:**

Käsitellään äänioikeutettujen luetteloa vastaan tehdyt oikaisuvaatimukset ja tehdään niistä päätökset, jotka lähetetään asianosaisille tiedoksi.

**Päätös:**

### 5 § Äänioikeutettujen luettelon itseoikaisu (tarvittaessa)

 ***KL 23:22***

*Vaalilautakunnalla on oikeus lisätä henkilö seurakuntavaaleja tai kirkkoherran välitöntä vaalia varten laadittuun äänioikeutettujen luetteloon tai merkitä henkilö äänioikeutta vailla olevaksi, jos hänet on oikeudettomasti jätetty pois äänioikeutettujen luettelosta, merkitty siihen äänioikeutta vailla olevaksi tai äänioikeutetuksi tai henkilö on liittynyt kirkon jäseneksi tai eronnut kirkon jäsenyydestä 12 §:ssä tarkoitettujen määräpäivien jälkeen. Jos vaalilautakunta katsoo, että henkilöä koskeva merkintä vaaliluettelossa on muutoin virheellinen, vaalilautakunta voi korjata virheen. Muutokset on tehtävä seurakuntavaaleissa viimeistään 16. päivänä ennen vaalipäivää ennen kello 16 ja kirkkoherran välittömässä vaalissa viimeistään 16. päivänä ennen ensimmäistä vaalipäivää ennen kello 16.*

*Jos henkilö merkitään äänioikeutettujen luetteloon äänioikeutta vailla olevaksi, tästä on tehtävä kirjallinen päätös ja annettava päätös tiedoksi asianomaiselle henkilölle siten kuin 24 luvun 11 §:n 1 momentissa säädetään. Kirjallista päätöstä ei kuitenkaan tehdä, jos henkilö on kuollut tai julistettu kuolleeksi äänioikeutettujen luettelon laatimisen jälkeen.*

*Jos henkilö lisätään äänioikeutettujen luetteloon, hänelle on viipymättä lähetettävä tästä tieto. Kirkon jäseneksi liittyneellä henkilöllä on äänioikeus seurakuntavaaleissa siinä seurakunnassa, jonka jäseneksi hän on liittynyt.*

*Jos henkilöä koskeva muu virheellinen merkintä äänioikeutettujen luettelossa korjataan, tästä on viipymättä ilmoitettava asianomaiselle henkilölle, jollei se ole ilmeisen tarpeetonta.*

**Esitys:**

* lisätään äänioikeutettujen luetteloon henkilöt, jotka ovat oikeudettomasti jääneet siitä poistai merkitty äänioikeutta vailla oleviksi;
* lisätään äänioikeutettujen luetteloon henkilöt, jotka ovat liittyneet kirkon jäseniksi asianomaisessa seurakunnassa 15.8. jälkeen;
* merkitään äänioikeutettujen luetteloon henkilöt, jotka ovat oikeudettomasti merkitty luetteloon äänioikeutetuksi, äänioikeutta vailla olevaksi;
* merkitään äänioikeutettujen luetteloon henkilöt, jotka ovat eronneet kirkon jäsenyydestä 15.8. jälkeen, äänioikeutta vailla oleviksi;
* merkitään kuolleet tai kuolleeksi julistetut äänioikeutta vailla oleviksi;
* korjataan äänioikeutettujen luettelossa mahdollisesti olevat kirjoitusvirheet tai muut merkintävirheet.

**Päätös:**

### 6 § Valitsijayhdistysten perustamisasiakirjojen lopullinen hyväksyminen

***KVJ 2:19,1 1 kohta***

*Vaalilautakunta ottaa lopullisesti käsiteltäväksi ja ratkaistavaksi ne valitsijayhdistysten perustamisasiakirjat, joiden osalta on pyydetty täydennystä tai oikaisua (15. tai 16.9. pidetyn vaalilautakunnan kokouksen perusteella).*

**Esitys:**

Otetaan lopullisesti käsiteltäväksi ja ratkaistavaksi valitsijayhdistysten perustamisasiakirjat, joiden osalta on pyydetty oikaisua tai täydennystä.

**Päätös:**

### 7 § Ehdokaslistoihin tehtävät korjaukset

***KVJ 2:19,1 2 kohta***

*Vaalilautakunta tekee ehdokaslistoihin 18 §:ssä tarkoitettujen toimenpiteiden mukaiset sekä ehdokkaiden kuolemasta aiheutuvat muutokset.*

**Esitys:**

Tehdään ehdokaslistoihin valitsijayhdistysten vaalilautakunnalle toimittamat oikaisut, täydennykset ja tarkistukset sekä ehdokkaiden kuolemasta aiheutuvat muutokset.

**Päätös:**

### 8 § Ehdokaslistojen yhdistelmään otettavat tiedot

***KVJ 2:20,2***

*Ehdokaslistojen yhdistelmässä tulee olla yhteinen otsikko, josta käy selville, mitä vaalia varten yhdistelmä on laadittu, sekä 19 §:n 1 momentin 3 ja 4 kohdan edellyttämät seikat. Ehdokkaasta merkitään numeron lisäksi nimi ja arvo, ammatti tai toimi enintään kahta ilmaisua käyttäen sekä tarvittaessa tarkempi asuinpaikka. Ehdokkaan puhuttelunimi tai hänen etunimensä lyhennys merkitään ehdokaslistojen yhdistelmään vain, jos se on tarpeen ehdokkaan henkilöllisyyden täsmentämiseksi. Muita tietoja ehdokkaasta ei saa merkitä.*

**Esitys:**

Päätetään, merkitäänkö ehdokaslistojen yhdistelmään ehdokkaan puhuttelunimi, etunimen lyhennys ja asuinpaikat.

**Päätös:**

### 9 § Ehdokaslistojen yhdistelmän laatiminen

***KVJ 2:19,1 3 ja 4 kohta***

*Vaalilautakunta laatii ehdokaslistojen yhdistelmän arpomalla ehdokaslistojen järjestyksen, numeroimalla kaikki listat roomalaisilla numeroilla vasemmalta oikealle ja merkitsemällä yhdistelmään hyväksytyt nimitykset ja numeroi ehdokkaat juoksevassa numerojärjestyksessä alkaen numerosta 2 siten, että ensin annetaan numerot ehdokaslistojen yhdistelmässä ensimmäiseksi arvotun ehdokaslistan ehdokkaille valitsijayhdistyksen ilmoittamassa järjestyksessä, sen jälkeen toiseksi arvotun ehdokaslistan ehdokkaille ja niin edelleen.*

***KVJ 2:20***

*Saman ehdokaslistan ehdokkaat merkitään ehdokaslistan numeron alle yhteiseen kehykseen, jossa kullakin ehdokkaalla on oma ruutunsa, valitsijayhdistyksen ilmoittamassa järjestyksessä ylhäältä alaspäin. Jos ehdokkaat on lukumääränsä vuoksi merkittävä kahdelle tai useammalle vierekkäiselle palstalle, heidät merkitään riveittäin vasemmalta oikealle.*

*Ehdokaslistojen yhdistelmässä tulee olla yhteinen otsikko, josta käy selville, mitä vaalia varten yhdistelmä on laadittu, sekä 19 §:n 1 momentin 3 ja 4 kohdan edellyttämät seikat. Ehdokkaasta merkitään numeron lisäksi nimi ja arvo, ammatti tai toimi enintään kahta ilmaisua käyttäen sekä tarvittaessa tarkempi asuinpaikka. Ehdokkaan puhuttelunimi tai hänen etunimensä lyhennys merkitään ehdokaslistojen yhdistelmään vain, jos se on tarpeen ehdokkaan henkilöllisyyden täsmentämiseksi. Muita tietoja ehdokkaasta ei saa merkitä.*

*Seurakuntayhtymään kuuluvassa seurakunnassa laaditaan ehdokaslistojen yhdistelmä erikseen yhteisen kirkkovaltuuston ja erikseen seurakuntaneuvoston jäsenten vaalia varten. Ehdokaslistojen yhdistelmään käytettävän paperin tulee olla samanväristä kuin vastaavissa äänestyslipuissa.*

**Esitys:**

* Arvotaan ehdokaslistojen järjestys ja numeroidaan ne
* Annetaan ehdokkaille numerot
* Laaditaan ehdokaslistojen yhdistelmä.

**Päätös:**

### 10 § Ehdokaslistojen yhdistelmää koskevan ilmoituksen laatiminen

***KVJ 2:21***

*Ehdokaslistojen yhdistelmä on pantava seurakunnan ilmoitustaululle viimeistään kolme viikkoa ennen vaalin alkamista. Yhdistelmästä ja sen nähtävillä olosta on samassa ajassa ilmoitettava lehdessä.*

Ilmoitus ehdokaslistojen yhdistelmästä on julkaistava lehdessä viimeistään 30.10.2022. Ehdokaslistojen yhdistelmä on pantava seurakunnan ilmoitustaululle viimeistään 30.10.2022.

**Esitys:**

Laaditaan ilmoitus lehteen siitä, missä ja milloin ehdokaslistojen yhdistelmät ovat nähtävänä ja saatavana. Liite 9.

**Päätös:**

### 11 § Vaalikuulutusten laatiminen

***KVJ 2:38***

*Vaalilautakunta ilmoittaa vaaleista kuulutuksella, jossa mainitaan vaalien alkamis- ja päättymisaika sekä äänestyspaikat.*

*Kuulutus on pantava seurakunnan ilmoitustaululle viimeistään kahdeksan päivää ennen vaalipäivää. Kuulutus on lisäksi julkaistava lehdessä viimeistään viisi päivää ennen vaalipäivää.*

*Jos äänestystä ei toimeenpanna 51 §:ssä tarkoitetussa tapauksessa, tästä on ilmoitettava siten kuin edellä säädetään. Vaalilautakunnan on laadittava vaalikuulutus varsinaisesta vaalipäivästä seurakunnan ilmoitustaululle ja lehteen.*

Kuulutus on julkaistava seurakunnan ilmoitustaululla viimeistään 12.11.2022 ja lehdessä viimeistään 15.11.2022.

**Esitys:**

Laaditaan vaalikuulutus seurakunnan ilmoitustaululle ja lehteen. Liite 10a ja 10b.

**Päätös:**

### 12 § Vaalin ääntenlaskennan järjestäminen

*(jollei päätöstä ole tehty jo 15. tai 16.9. pidetyssä kokouksessa)*

 **Esitys:**

 Päätetään ääntenlaskennan toimittajista ja toimittamisesta vaalipäivänä.

 **Päätös:**

### 13 § Vaalilaskentajärjestelmän vastuuhenkilö

*(jollei päätöstä ole tehty jo 15. tai 16.9. pidetyssä kokouksessa)*

 **Esitys:**

 Päätetään vaalilaskentajärjestelmän vastuuhenkilöstä.

 **Päätös:**

### 14 § Muut asiat

### 15 § Seuraava kokous

* *tarvittaessa (jos esimerkiksi tehty valitus oikaisuvaatimusta koskevasta vaalilautakunnan päätöksestä)*
* *4.11.2022 ennen klo 16*

### 16 § Kokouksen päättäminen

 Puheenjohtaja antaa tarvittavan muutoksenhakuohjauksen (ks. 4 ja 5 §).

Puheenjohtaja päätti kokouksen kello *xx.xx.*

*Paikka* *xx.xx*.2022

Puheenjohtaja Sihteeri

Tarkastanut

Pöytäkirjantarkastaja Pöytäkirjantarkastaja